CELEX: C2007/155/35
Language: ro
Date: 2007-07-07 00:00:00
Title: Continuarea activității Tribunalului în perioada 1 - 17 septembrie 2007

7.7.2007   
            
            
               RO
            
            
               Jurnalul Oficial al Uniunii Europene
            
            
               C 155/19
            
         Continuarea activității Tribunalului în perioada 1-17 septembrie 2007
   (2007/C 155/35)
   Tribunalul, cu ocazia Conferinței plenare din 6 iunie 2007, a luat act de faptul că, datorită vacanței judecătorești, depunerea jurământului în fața Curții de către patru noi Membri ai Tribunalului va avea loc numai la sfârșitul acestei vacanțe și că, prin urmare, în conformitate cu articolul 5 al treilea paragraf din Statutul Curții de Justiție, până la intrarea în funcție a noilor Membri ai Tribunalului:
   
               —
            
            
               președinția Tribunalului va fi asigurată de către domnul Președinte Vesterdorf;
            
         
               —
            
            
               președinția camerelor de cinci judecători va fi asigurată de către domnii președinți de cameră Jaeger, Pirrung, Vilaras, respectiv Legal;
            
         
               —
            
            
               președinția primei Camere va fi asigurată de către domnul președinte de cameră Cooke;
            
         
               —
            
            
               decizia din 14 ianuarie 2006 (JO C 10, p. 19) privind compunerea camerei de recurs și repartizarea cauzelor acestei camere, decizia din 5 iulie 2006 (JO C 190, p. 14) privind compunerea Marii Camere și desemnarea judecătorului locțiitor al Președintelui Tribunalului în calitate de judecător delegat cu luarea măsurilor provizorii și Decizia din 15 ianuarie 2007 (JO C 42, p. 22) privind repartizarea judecătorilor pe camere și criteriile de repartizare a cauzelor vor continua să fie aplicate.